Restanca de Sivens

La restanca de Sivens èra un projècte de restanca en Occitània (Galhaqués), dins la zòna umida del Teste sus la comuna de L'Illa d'Albigés e dins la val de Tescon. Lo nom de la restanca ven del bòsc vesin de Sivens. Lo projècte foguèt  abandonat lo 4 de decembre de 2015.

 Dimensions 
Lo projècte de restanca mesura 304 mètres de larg per 12 mètres de naut e gaireben 2 quilomètres de long e deuriá aver un volum de 1,5 milions de mBarrage/Tarn : expulsion des opposants] Le Figaro, 27 de febrièr de 2014 À Sivens, un autre Dame-des-Landes Libération, 2 de mai de 2014 e una superfícia de 42 ectaras Semaine cruciale à Sivens pour le projet de barrage La Dépêche du Midi, 31 d'agost de 2014.

 Objectius e compensacions 
Lo principal objectiu de la restanca es de permetre la constitucion d'una sèrva d'aiga per l'agricultura e son irrigacion l'estiu "Le barrage de Sivens est utile", La Dépêche du Midi, 30 d'abril de 2014. L'autre objectiu es de manténer l'estivatge de Tescon. La reduccion dels periòdes de secada del riu deuriá melhorar sa qualitat biologica.  

Las instàncias en carga d'evaluar los aspèctes environamentals (CSRPN, CNPN) donèron tres avises desfavorables a l'examèn del projècte, que los impactes environamentals foguèron mal evaluats. 

Per compensar la destruccion de las 13 ectaras de zona umida per la restanca, los tenents del projècte prepausan de restaurar un ensems de piboledas d'una superficícia totala de 19,5 ectareas, alunhadas e unas fòra del Bacin de Tescon. 

Aquelas mesuras compensatriças costarián entre 140 000 e 200 000 èuros. Lo projècte fa partida de l'esquèma director d'amainatjament e de gestion de las aigas d’Ador e Garona.

 Contestacion 
Lo projècte de restanca es l'objècte d'una granda contestacion subretot a causa de la destruccion d'una zona umida de 13 ectaras o son presentas 94 espècias protegidas "Dans le Tarn, l'opposition se renforce contre un barrage menaçant une zone humide", Le Monde, 3 de setembre de 2014. La contestacion es comparada a aquela de l'aeropòrt de Notre-Dame-des-Landes "Tarn : un projet de barrage déchaîne la violence" Le Figaro, 29 d'agost de 2014. L'opausicion es sostenguda per la confederacion païsana, e qualques elegits d'Euròpa Ecologia Los Verds.

Los principals arguments dels opausants son los conflictes d'interés entre la companhiá d'amenatjament de las costièras de Gasconha e lo conselh general de Tarn, lo cost del projècte, lo pichon nombre d'agricultors beneficiant de la restanca (20 expleitants contre 80 d'en primièr), e un mendre besonh en aiga a l'ora d'ara qu'al respècte de çò que los estudis mostravan en 2001.

Pendent la manifestacion del 25 d'octobre de 2014, un oposant, Rémi Fraisse (21 ans) moriguèt."Un mòrt a la manifestacion contra la restanca de Sivens", Jornalet, 27 d'octobre de 2014.

 Constructor e mèstre d'obratge 
La Companhiá d'amenatjament de las costièras de Gasconha, una societat d'economia mixta, es encargada de la construccion de la restanca. Lo conselh general de Tarn es lo mèstre d'obratge de la construccion e de la concepcion de la restanca "Un projet de barrage dans le Tarn ralenti par des opposants", Le Moniteur, 11 de març de 2014.

 Finançament 
Lo cost del projècte de retanca foguèt evaluat a 8,49 milions d'èuros pel conselh general de Tarn, amb un cost de gestion annadièra de 300 000 èuros. Lo projècte es financiat à 50 % per l'agéncia de l'aiga Ador Garona"Nouvelles tensions sur le site du barrage de Sivens entre opposants et forces de l'ordre" [archive], Le Tarn libre, 27 de febrièr de 2014, a 30 % per l'Union Europèa e la region Miègjorn-Pirenèus, e a 20 % pels departaments de Tarn e Tarn e Garona.

 Notas e referéncias 

Categoria:Zona de defendre